नई दिल्ली,जेएनएन। कांग्रेस ने मध्य प्रदेश की वोटर लिस्ट में बडे पैमाने पर फर्जीवाडे का दावा करते हुए सबूतों के साथ चुनाव आयोग से शिकायत की है। सूबे की लगभग हर विधानसभा में वोटर लिस्ट में फर्जी तरीके से नाम दर्ज किये जाने का प्रमाण भी पार्टी ने आयोग को सौंपा है। मध्यप्रदेश में कम से कम 60 लाख फर्जी वोटर शामिल किये जाने का दावा करते हुए कांग्रेस ने इसके लिए शिवराज सरकार को कठघरे में खड़ा किया है। साथ ही आयोग से गडबडी करने वाले सभी रिटर्निंग आफिसर्स के खिलाफ सख्ते कार्रवाई की भी मांग की है।